56 
avis scribitur conchis se solere complere, easque, cum stomachi calore contoxerit, 
evomere, atque ita eligere ex iis, quae sunt esculenta 44 . Plinius itaque in com- 
mutandis duarum avium generibus (Lestribus et Plataleis) Ciceronis auctoritate 
usus esse videtur, quae non propria observatione, ait enim Cicero legi scriptum , 
sed alienis relationibus nititur. 
Recentiores auctores Pelecani Onocrotali nomine vario sensu usi sunt. Al i, 
siculi Linnaeus, sub eo tres species confundunt; alii autem Pelecanos in Europa 
australi, Asia et Africa habitantes eo designant. 
Pallasius primus fuisse videtur, qui de existenlia duarum generis Pelecani spe- 
cierum Pxossi carum in Zoographia egit et praeter Pel. Onocrotalum (P. crispum) 
Pelecanum roseum Sonneratii in Rossia australiori occurrere suspicatus est. 
Recentissimis temporibus Bruchi us (Isis /. /.) duas Onocrotalorum species inEuropa 
australi et nominatim in Dalmatia inveniri primus fusius exposuit et, de qua nunc 
agimus, formae Pelecani Onocrotali nomen servavit, alteri autem Pelecani crispi 
dedit. Quare, ut omnis confusio in posterum evitetur, tabulae nostrae inseruimus 
Pelecanus Onocrotalus Bruch i. e. species, cui B r u c h i u s Pelecani Onocrotali 
nomen servavit. Pelecanus Onocrotalus Auctor., ut forsan aliquis proponat, loco 
nominis Pelecanus Onocrotalus Bruch., non scriberem, ob synonymorum apud 
auctores confusionem. Qualem enim formam Bruchius ante oculos habuerit luce 
meridiana clarius est, quid autem alii auctores, etiamsi figuras dederint, de varie- 
tate speciei cogitaverint nescimus* Sunt vero etiam auctores, qui Pelecanum cris- 
pum Pelecani Onocrotali nomine designaverunt. De Pelecano Onocrotalo Lin- 
naei pari modo haud dicr potest, quum Linnaeus tres Pelecanos genuinos (. Pele- 
canum Onocrotalum , crispum et fuscum) non solum nomine specifico communi 
Pelecani Onocrotali confundat, quamvis jam satis bene distinxerit Pelecanum fus- 
cum et Onocrotalum Brissonius, sed adeo Pelecanum crispum et Onocrotalum , ut 
e synonymis apparet, unam eandemque varietatem faciat, quam a orientalem designat. 
Anno praeterlapso (i. e. anno 1835.) Eversmannus, quae Bruchius scripse- 
rat ignorans , Pelecanum Onocrotalum utpote novam speciem Pelecanus roseus 
Eversm. appellatam exhibuit. 
